Diari Oficial de la Generalitat Valenciana


Sumari del DOGV 9561, del 24-03-2023 (2023/3122)

RESOLUCIÓ de 21 de març de 2023, del sotssecretari de la Conselleria d'Economia Sostenible, Sectors Productius, Comerç i Treball, per la qual es proveeixen, pel sistema de lliure designació, les vacants anunciades per la convocatòria número 15/2023, de 31 de gener (DOGV 9527, 06.02.2023).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9561

Data del DOGV
:   24-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/3122


Data del document
:   21-03-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * concurs administratiu
    * concurs administratiu

RESOLUCIÓ de 21 de març de 2023, del sotssecretari de la Conselleria d'Economia Sostenible, Sectors Productius, Comerç i Treball, per la qual es proveeixen, pel sistema de lliure designació, les vacants anunciades per la convocatòria número 15/2023, de 31 de gener (DOGV 9527, 06.02.2023). [2023/3122]  
Vista la Resolució de 31 de gener de 2023, de la Direcció General de Funció Pública, per la qual es convoca la provisió, pel sistema de lliure designació, de diversos llocs de treball vacants, de naturalesa funcionarial, en la Conselleria d'Economia Sostenible, Sectors Productius, Comerç i Treball. Convocatòria número 15/2023.  
Vistos els informes preceptius i vinculants emesos en data 24 de febrer de 2023 per la Direcció General de Funció Pública, relatius al compliment dels requisits de participació per part de les persones sol·licitants en la convocatòria número 15/2023, de 31 de gener, per a la provisió, pel procediment de lliure designació, dels llocs de treball convocats.  
Vist que la present resolució ha sigut fiscalitzada de conformitat.  
Vist el que estableix l'article 62, 2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, la publicació de la present resolució servirà de notificació a totes les persones interessades, a l'efecte de possibles impugnacions o recursos.  
  
Vist que la persona candidata presentada al lloc de treball 28531, cap secretaria director/a general, compleix els requisits exigits en la convocatòria, i que el corresponent centre directiu, segons l'informe de data 28 de febrer de 2023, ha proposat la persona que considera més idònia.  
Vist que les persones candidates presentades al lloc de treball 40521, cap de servei d'Infraestructures i Subministraments Energètics, compleixen els requisits exigits en la convocatòria, i que el corresponent centre directiu, segons l'informe de data 8 de març de 2023, ha proposat la persona que considera més idònia.  
Vist que la persona candidata presentada al lloc de treball 40689, cap de servei de Gestió Administrativa i Institucions Firals, compleix els requisits exigits en la convocatòria, i que el corresponent centre directiu, segons l'informe de data 6 de març de 2023, ha proposat la persona que considera més idònia.  
De conformitat amb el que disposa la base quarta de la resolució de la convocatòria esmentada, així com l'article 115 de la Llei 4/2021, de 16 d'abril, de la funció pública valenciana, i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i fent ús de les facultats delegades, en els termes establits en l'article 9 de la Llei 40/2015, d'1 d'octubre, de règim jurídic del sector públic (LRJSP), de conformitat amb el que disposa la Resolució de 21 d'octubre de 2022, del conseller d'Economia Sostenible, Sectors Productius, Comerç i Treball, punt tercer, 8 (DOGV 9456, 25.10.2022), resolc:  
  
  
Primer  
Nomenar Inmaculada Briones Lorente, funcionària de carrera del subgrup C2, amb NRP \*\*\*0154\*\*\*, com a cap secretaria director/a general, lloc número 28017, subgrup C1/C2, sector general, complement de destinació nivell 16, i complement específic E032.  
  
Segon  
Nomenar Raúl López Veintimilla, funcionari de carrera del subgrup A2, amb NRP \*\*\*4203\*\*\*, com a cap de servei d'Infraestructures I Subministraments Energètics, lloc número 40752, subgrup A2, sector administració especial, complement de destinació nivell 26, i complement específic E050.  
  
Tercer  
Nomenar Joan Carles Cuenca Bolinches, funcionari de carrera del subgrup A1, amb NRP \*\*\*1762\*\*\*, com a cap de servei de Gestió Administrativa i Institucions Firals, lloc número 40498, subgrup A1, sector general, complement de destinació nivell 28, i complement específic E050.  
  
El cessament en l'actual lloc de treball es produirà d'ofici el dia de la publicació d'aquesta resolució en el Diari Oficial de la Generalitat Valenciana. La presa de possessió en la nova destinació tindrà efectes des de l'endemà del cessament.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació, o un recurs contenciós administratiu davant del Jutjat Contenciós Administratiu de València, o davant del jutjat contenciós administratiu de la circumscripció en la qual la persona demandant tinga el domicili, en el termini de dos mesos comptadors des de l'endemà de la notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques (LPACAP), i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 21 de març de 2023.- El sotssecretari (p. d. R 21.10.2022, DOGV 9456, 25.10.2022): Natxo Costa Pina.